stanford-oval/wikipedia huggingface dataset:
רחוב הנביאים
הקטע המזרחי של רחוב הנביאים

הקטע המזרחי של הרחוב, שאורכו כ-300 מטרים, מרחוב סולטאן סולימאן (סמוך לשער שכם) ועד לדרך חיל ההנדסה (כביש עירוני 1) של היום, היה מיושב בסוף המאה ה-19 על ידי שכונות יהודיות שונות, בהן קריה נאמנה ('בתי ניסן ב"ק') מדרום לקטע, ואשל אברהם ("שכונת הגוּרג'ים") מצפון לו. מאורעות תרפ"ט החלו בפרעות שנעשו בשכונות אלה, והניצולים נטשו את המקום. מאז נחצה הרחוב הלכה למעשה, והקטע המזרחי עבר לשליטת הערבים. לאחר מלחמת העצמאות נותר הקטע המזרחי בשליטת ממלכת ירדן, ועד היום הוא חלק ממזרח ירושלים הערבית. בתי השכונות היהודיות נחרבו, והצד הדרומי של הקטע המזרחי, בו שכנו בתי ניסן ב"ק – איננו בנוי כיום. רק הצד הצפוני של קטע זה בנוי כיום, והוא כולל את בתים 2–20 ברחוב הנביאים. בבתים אלה שוכנים כיום שוק, בתי מלאכה, אכסניות, משרדים שונים ובתי מגורים. חלק מבניינים אלה הם מבני פאר שנבנו על ידי מוסלמים אמידים בסוף המאה ה-19 ובתחילת המאה ה-20, בסגנון בנייה ערבי עירוני שהיה מקובל באותה עת. בעת חפירת היסודות לבניין 18 (בתי דוזדאר שנבנו על ידי מוסלמים בסוף המאה ה-19) התגלתה רצפת פסיפס מפוארת, ככל הנראה של כנסייה, ועליה כתובת הקדשה בארמנית המתאימה לתקופה הביזנטית בין המאות 4–6.
רשימת מבנים

להלן רשימת מבנים בעלי חשיבות. סדר המבנים ממזרח (שער שכם) לכיוון מערב (כיכר הדוידקה):
רחובות וכיכרות

רחובות וכיכרות הנפגשים עם רחוב הנביאים, ממזרח למערב:
רחוב סולטאן סולימאן – על שמו של סולימאן המפואר – אחד הרחובות הראשיים בירושלים המזרחית, המשתרע משער שכם, דרך שער הפרחים ועד מוזיאון רוקפלר. תחילת רחוב הנביאים בצומת T עם רחוב סולטאן סולימאן.
דרך חיל ההנדסה (חלק מכביש עירוני 1) – על שם חיל ההנדסה. זהו ציר תנועה ראשי מצפון לדרום, החוצה את רחוב הנביאים.
רחוב הע"ח – על שם 78 חללי שיירת הדסה. בתקופת המנדט שם הרחוב היה גוטפריד מבויון (המאה ה-11) שליטה הראשון של ממלכת ירושלים הצלבנית. רחוב צר, שיוצא מרחוב הנביאים דרומה לכיוון שכונת מורשה (מוסררה).
רחוב יחיא אדהאן – על שם יחיא אדהאן (1866–1957), שהיה רב ופעיל בשכונת מוסררה. רחוב צר, שיוצא מרחוב הנביאים צפונה, לכיוון חלקה הצפוני של שכונת מורשה (מוסררה).
רחוב הלני המלכה – על שם הלני מלכת חדייב, ששלטה לפני כ-2000 שנים. רחוב צר, שיוצא מרחוב הנביאים לכיוון דרום-מערב.
רחוב שבטי ישראל – על שם 12 שבטי ישראל. בתקופת המנדט שם הרחוב היה סנט פאול על שם פאולוס שליחו של ישו, וכנסיית סנט פול נמצאת ברחוב. זהו רחוב ראשי, החוצה את רחוב הנביאים מצפון לדרום.
רחוב דבורה הנביאה – על שם דבורה הנביאה. רחוב צר, שיוצא מרחוב הנביאים צפונה.
רחוב שאול אדלר – על שם ד"ר שאול אהרון אדלר (1895–1966) רופא ופרזיטולוג ישראלי.
רחוב מונבז – על שם מונבז השני מלך חדייב, בנה של הלני המלכה (המאה ה-1). הרחוב יוצא מרחוב הנביאים דרומה, עד למגרש הרוסים.
רחוב הרב קוק – על שם הרב אברהם יצחק הכהן קוק (1865–1935), שהתגורר בבית הרב קוק, שברחוב זה. הרחוב יוצא מרחוב הנביאים לכיוון דרום-מערב עד לרחוב יפו.
רחוב ד"ר אברהם טיכו – על שם ד"ר אברהם אלברט טיכו (1883–1960), שהתגורר בבית שנקרא לימים בית טיכו, שברחוב זה. רחוב צר שיוצא מרחוב הרב קוק לכיוון בית טיכו.
רחוב אתיופיה – על שם ארץ מוצאם של מייסדי הכנסייה האתיופית שברחוב זה. בתקופת המנדט שם הרחוב היה Abyssinian street רחוב החבשים. הרחוב יוצא מרחוב הנביאים לכיוון צפון, והאזור סביבו נקרא שכונת החבשים.
רחוב בני ברית – על שם ארגון בני ברית, שהקים ברחוב זה את בניין ספריית בני ברית. הרחוב יוצא מרחוב הנביאים צפונה.
רחוב אג"ן – על שם הראשון לציון הרב חיים אברהם גאגין (1787–1848). הרחוב חוצה את רחוב הנביאים דרומה ומתחבר לרחוב הרב קוק.
רחוב שטראוס – על שם הנדבן נתן שטראוס (1848–1931). בתקופת המנדט שם הרחוב היה על שם ג'ון צ'נסלור (1870–1952), הנציב העליון הבריטי השלישי על ארץ ישראל. זהו רחוב ראשי, החוצה את רחוב הנביאים מצפון לדרום. הרחוב מגיע דרומה עד לרחוב יפו ("צומת האיקסים"), וצפונה – עד לכיכר השבת.
רחוב ראול ולנברג – על שם חסיד אומות העולם ראול ולנברג (1912 – ?). הרחוב יוצא מרחוב הנביאים לכיוון דרום-מערב.
רחוב ישעיהו – על שם ישעיהו הנביא. הרחוב יוצא מרחוב הנביאים צפונה.
כיכר הדוידקה או בשמה הרשמי כיכר החירות, היא סיומו של רחוב הנביאים, שנפגש עם רחוב יפו. לכיכר זו פונים גם רחוב כי"ח ורחוב פינס. הכיכר, שגודלה הוא כ־7.5 דונם, מכונה כך על שם אנדרטת הדוידקה (סוג של מרגמה) שהוקמה במרכזה בשנת 1956. האנדרטה בנויה מאבנים ירושלמיות המעוצבות ככובע גרב, הכובע הנפוץ בקרב לוחמי מלחמת העצמאות. על האבנים חקוקים דברי ישעיהו הנביא לחזקיהו המלך: "וגנותי אל העיר הזאת להושיעה" (ספר מלכים ב' י"ט:ל"ד). לפני האנדרטה מוצבת מרגמת הדוידקה כשבלועה פגז מוכן לירי.
רחוב יפו – הרחוב הראשי של ירושלים, המוביל משער יפו ועד לדרך שהובילה ליפו.
רחוב פינס – על שם הרב יחיאל מיכל פינס (1843–1913). רחוב, שיוצא מכיכר הדוידקה לכיוון צפון.
ראו גם

ירושלים בתקופה העות'מאנית
אדריכלות בירושלים
הקו העירוני
מגרש הרוסים
מוסררה
לקריאה נוספת

דוד קרויאנקר, רחוב הנביאים שכונת החבשים ושכונת מוסררה 2000 (כתר הוצאה לאור והוצאת יד יצחק בן-צבי).
שבתי זכריה, מרכז ההשכלה הירושלמי: שכונת החבשים וסביבתה בעבר.
שבתי זכריה, "הנביאים" – הרחוב האריסטוקרטי של ירושלים, ירושלים 1999.
שמואל אבן-אור ויהואש ביבר, בלב ירושלים: אתרים ברחוב יפו וברחוב הנביאים, ירושלים: כרמל, תשמ"ט, 1990
כנסיית אנדרו הקדוש

ערך זה עוסק בכנסייה הסקוטית בירושלים. אם התכוונתם לכנסיות נוספות בשם דומה, ראו .
| --- | --- |

 מידע כללי
 סוג:  כנסייה 
 על שם:  אנדראס הקדוש 
 כתובת:  רח' דוד רמז 
 מיקום:  ירושלים 
 מדינה:  ישראל 
 הקמה ובנייה
 תקופת הבנייה:  ? – העשור של 1920
 תאריך פתיחה רשמי:  1930 
 אדריכל:  קליפורד הולידיי 
 סגנון אדריכלי:  אדריכלות נאו-ביזנטית 
 
 קואורדינטות:  31°46′08″N 35°13′31″E﻿ / ﻿31.768822222222°N 35.225375°E﻿ / 31.768822222222; 35.225375
 www.scotsguesthouse.com
  (למפת ירושלים מוגדלת) כנסיית אנדרו הקדוש(למפת ירושלים רגילה) כנסיית אנדרו הקדוש(למפת הרי ירושלים רגילה) כנסיית אנדרו הקדוש(למפת הרי ירושלים מוגדלת) כנסיית אנדרו הקדוש
 
פנים הכנסייה
כנסיית אנדרו הקדוש (אנגלית: St. Andrew's church), המכונה לעיתים קרובות "הכנסייה הסקוטית", נמצאת ליד תחנת הרכבת ההיסטורית בירושלים והחאן הירושלמי על מורדות גבעת התנ"ך. הכנסייה שייכת לכנסייה של סקוטלנד, והיא נבנתה כמונומנט הנצחה לחיילים הסקוטים בצבא הבריטי, חללי מלחמת העולם הראשונה.
היסטוריה

ההחלטה על הקמת הכנסייה התקבלה עוד ב-1917 בשני הגופים הדתיים הראשיים שפעלו באותה תקופה בסקוטלנד: The United Free Church, The Church of Scottland. הכנסייה תוכננה על ידי קליפורד הולידיי, אחד ממתכנניה ומאדריכליה החשובים של ירושלים בתקופת המנדט הבריטי בתכנון השתתף האדריכל זולטן שמשון הרמט, שעבד במשרדו והפך לאחר מכן לאדריכל ידוע בפני עצמו. הכנסייה נבנתה על הגבעה שמול הר ציון (ממערב לסינמטק של היום).
הכנסייה קרויה על שם פטרונה של סקוטלנד, אנדרו הקדוש (אחד משנים-עשר השליחים של ישו, אחיו של פטרוס שהיה במקצועו דייג), והיא נבנתה בשנים 1927–1930. הכנסייה מוקדשת לחללי הדיוויזיה ה-52, מרביתם חיילים סקוטים, שנהרגו במהלך כיבוש ארץ ישראל וירושלים בידי הבריטים. את אבן הפינה הניח הגנרל אדמונד אלנבי ב-1927.
המיקום שנבחר היה יחסית גבוה, אפשר קשר עין עם העיר העתיקה והיה קרוב לתחנת הרכבת.
השטח היה שייך עוד מהתקופה העות'מאנית לכנסייה האנגליקנית, שהקימה מעבר לכביש עוד קודם לכן את בית החולים למחלות עיניים סנט ג'ון (כיום מלון הר ציון).
פטריק גדס, שגם הוא נמנה עם מתכנניה הראשונים של ירושלים, הציע להזיז את תחנת הרכבת דרומה יותר ולהקים בגבעה מתחם עירוני לשירות נוסעי הרכבת, שאז הייתה שער הכניסה המרכזי לעיר, אלא שתוכנית זו לא יצאה לפועל.
אף כי הכנסייה מוקדשת לנופלים במלחמת העולם הראשונה, לא נפקד מקומה של מסורת קדומה יותר, ובכנסייה מצוי גם אתר זיכרון לרוברט הראשון, מלך סקוטלנד, שמת ב-1329. הוא ביקש שלאחר מותו יעקרו את לבו ויקברוהו בירושלים, אולם השליח, סר ג'יימס דאגלס, נהרג בדרכו לביצוע המשימה. לבו של המלך רוברט נלקח משדה הקרב שבו נהרג דאגלס ונקבר ב-Melrose Abbey שבסקוטלנד.
מבחינה אדריכלית משלב הבניין מוטיבים מזרחיים ומערביים: מחד, מופיעים בו אלמנטים האופייניים לסגנון הבינלאומי, כדוגמת קווים ישרים, זכוכית, והימנעות מעיטורים. מאידך, יש בו מאפיינים של הסגנון המקומי כגון כיפה, מרפסות ממלוכיות וקרמיקה ארמנית, מעשה ידיו של דוד אוהנסיאן. לבניית הכנסייה נבחרה אבן שסופגת חזזיות, כיוון שזו משחירה מהר ומקנה למבנה חזות עתיקה יותר.
בהיותה של הכנסייה מונומנט הנצחה לחללי הצבא הבריטי, קבורים בחצר הכנסייה גם שותפים מיוחדים במינם ללחימה שניהל הצבא הבריטי בארץ ישראל, שני כלבי גישוש בריטים.
האקוסטיקה הטובה של הכנסייה הפכה אותה לאחד המקומות הפעילים ביותר מבחינה מוזיקלית בירושלים: מופיעים בה לרוב הרכבים קלסיים, קאמריים ומקהלות אקפלה.
המתחם כולל בית הארחה וכנסייה, שמגדל מפריד ביניהם. בבית ההארחה פועל גם בית קפה לרווחת המבקרים. מן המדרגות העולות אל הכנסייה ניתן לראות את מערות הקבורה של כתף הינום, בהן נמצאה לוחית ברכת כהנים.
ראו גם

בית הקברות הצבאי הבריטי בירושלים
כנסיית הזיכרון ג'ורג' הקדוש
לקריאה נוספת

Dunlop, Walter T., Faith rewarded : the story of St Andrew's Scots Memorial, Jerusalem, Peterborough, England, FastPrint Publishing, 2014
מבט אל הכנסייה מגשר בני ברית. רואים בצורה בולטת את הכיפה והמגדל.
חזית הכנסייה והאכסניה
טירת דרמלנריג

| --- | --- |

 מידע כללי
 סוג:  טירה, בית כפר 
 מיקום:  דאמפריס וגאלוויי 
 מדינה:  הממלכה המאוחדת 
 
 קואורדינטות:  55°16′25″N 3°48′31″W﻿ / ﻿55.273650505014°N 3.8087053146916°W﻿ / 55.273650505014; -3.8087053146916
 אתר רשמי
 he
 
טירת דרמלנריג (בסקוטית: Drumlanrig Castle) ממוקמת באחוזת קווינסברי שבמחוז דמפריס וגאלווי, סקוטלנד. הטירה, המסווגת בדרגה A כמבנה לשימור, משמשת כבית מגוריו של דוכס בקלו וקווינסברי במחוז דמפרישייר. נכון לספטמבר 2023, הטירה עצמה פתוחה לציבור רק במועדים מוגבלים במהלך השנה, בעוד שהאזורים הסובבים אותה, כגון חצר האורווה וגן ההרפתקאות, פתוחים כמעט לכל אורך השנה. מסלולי הליכה, טיפוס ורכיבה על אופניים פתוחים במשך כל השנה, למעט מקרים חריגים כגון נזקי הסופה ארוון בשנת 2021, שהובילו לסגירתם הזמנית.
הקמה

"טירת דרמלנריג הוורודה", שנבנתה בין השנים 1679–1689 מאבן חול ורודה ייחודית, מהווה דוגמה לארכיטקטורה רנסאנסית מאוחרת מהמאה ה-17. הדוכס הראשון של קווינסברי, ויליאם דאגלס (אנ'), הקים את הטירה על חורבות מבצר דאגלס עתיק המשקיף על עמק נהר נית'. בטירה 120 חדרים, 17 צריחים וארבעה מגדלים.
בשנת 1984, צילומי אוויר חשפו את קווי המתאר של מבצר רומי גדול, כ-320 מטרים דרום-מזרחית לטירה. בשנת 2004 נערכו חפירות חלקיות באתר במסגרת תוכנית הטלוויזיה הבריטית "Time Team".
הגנים

גן רשמי הוקם בין השנים 1675–1697, בהתאם לעקרונות שתכנן האדריכל סר ויליאם ברוס, והוא דומה לתוכניות הגנים של אחוזות "קינרוס האוס" ו"באלקסקי". הגנים הוקפו בחומות אבן וכללו שישה ביתני אבן עם גגות עופרת דמויי קמרון. בתוך הגנים הותקנו מתקני מים, בהם שעון המפיק צלילים.
בשנת 1695, עם ירושת האחוזה בידי הדוכס השני, נשכר כגנן ג'יימס ווד, בנו של יו ווד מהמילטון. הוא נשלח ללונדון בשנת 1696 לצורך הכשרה נוספת, אך לא שב, ולכן הדוכס שכר תחתיו גנן הולנדי בשם קורנליוס ואן נרוון. בשנת 1698 נוספו לגנים בית קיץ ומפלי מים מלאכותיים.
הדוכס השלישי מינה בשנת 1714 את דייוויד לאו כגנן ראשי, תפקיד שבו החזיק עד 1747. בתקופה זו נוספו לגנים אלמנטים נופיים נוספים, בהם מגרש באולינג – אחד הראשונים מסוגו. סר ג'ון קלרק מפניקוויק תכנן את מפלי המים שנוספו בין השנים 1728–1732.
עם פטירתו של דייוויד לאו בשנת 1747, צומצם מספר הגננים לשמונה עד עשרה עובדים, והשכר של הגנן הראשי החדש הופחת. בעקבות זאת, תחזוקת הגנים פחתה, ובשנת 1810 התקבלה החלטה להסיר את הגנים הרשמיים.
אוסף אמנות

הטירה משמשת בית לחלק מאוסף האמנות של משפחת בקלו, הכולל את הציור "אישה זקנה קוראת" מאת רמברנדט, ואת "המדונה עם כישור הטוויה" מאת לאונרדו דה וינצ'י, שנגנב בשנת 2003 ונמצא בגלאזגו בשנת 2007 ודיוקן של המלכה אן, מעשה ידי פול ואן זומר. הציור "המדונה עם כישור הטוויה" של דה וינצ'י מושאל לגלריה הלאומית של סקוטלנד. לצד אלה, מוצגים בטירה ציורים נוספים, שטיחי קיר ופריטי אמנות שונים.
אטרקציות נוספות

בשטח הטירה מתקיימות פעילויות לתיירים ולתושבים מקומיים. בחצר האורווה לשעבר פועלות חנויות מקומיות, בית תה וגן הרפתקאות.
אטימולוגיה

התיעוד הקדום ביותר לשם "דרמלנריג" מתוארך לשנת 1384, בצורת הכתיב "Drumlangryg". קיימות מספר השערות באשר למקור השם: ייתכן שהוא מורכב מהמילה הקומברית "drum" ("רכס") ומהמילה "lanerc" ("אזור קטן של יער מפונה"). לחלופין, ייתכן שהרכיב הראשון הוא מהמילה הגאלית "druim" ("רכס"), שהתווספה לשם קומברי קדום או לביטוי הסקוטי "lang-rigg" ("רכס ארוך").
גלריית תמונות

צד הטירה במבט בצד ימין
איור הטירה בשנת 1880
תוכנית מקורית. הבניין משתרע על 145 רגל (44 מ')
איור כניסה קדמית מתוכננת
צד הטירה במבט בצד שמאל
חניון ראשי/קדמי, צופה למטה לכיוון השער הקדמי של הטירה
מבט בתוך חצר האורווה
הערות שוליים

1 2  "The Adventure Playground". Drumlanrig Castle (באנגלית). נבדק ב-2023-09-20.
1 2  "Discover the Stableyard Craft Workshops". Drumlanrig Castle (באנגלית). נבדק ב-2023-09-20.
↑  "Walking and Hiking Routes". Drumlanrig Castle (באנגלית). נבדק ב-2023-09-20.
↑  "Facebook". www.facebook.com. נבדק ב-2023-09-20.
↑  William Tinning; Alison Chiesa (27 באוגוסט 2003). "Low security of viewing scheme that avoids inheritance duty didn't deter raiders of the Pink Palace". The Herald. נבדק ב-8 במרץ 2022. {{cite news}}:  (עזרה)
↑  Rose, Kenneth (24 בדצמבר 2001). "Princess Alice: no Victorian, but eminent none the less". London: Telegraph. נבדק ב-27 בדצמבר 2011. {{cite news}}:  (עזרה)
↑  "The Castle". נבדק ב-27 בדצמבר 2011. {{cite web}}:  (עזרה)
↑  "The Duke of Buccleuch". London: Telegraph. 5 בספטמבר 2007. נבדק ב-27 בדצמבר 2011. {{cite news}}:  (עזרה)
↑  "Drumlanrig Castle". wessexarch.co.uk. Wessex Archaeology. נבדק ב-25 באוגוסט 2023. {{cite web}}:  (עזרה)
1 2  Scotland's Lost Gardens by Marilyn Brown ISBN 978-1-902419-947
↑  "The Duke of Buccleuch". London: Telegraph. 5 בספטמבר 2007. נבדק ב-27 בדצמבר 2011. {{cite news}}:  (עזרה)
↑  "Trial date for da Vinci accused". BBC News. 19 באוקטובר 2009. נבדק ב-27 בדצמבר 2011. {{cite news}}:  (עזרה)
↑  "Drumlanrig Castle - Tearoom and Larchwood Cabin, Thornhill – Cafes & Tearooms". www.visitscotland.com (באנגלית). נבדק ב-2023-09-20.
↑  James, Alan G. (2014). The Brittonic Language in the Old North: A Guide to the Place-name Evidence. Vol. 2: Guide to the Elements. p. 152. אורכב מ-המקור ב-28 במרץ 2017. נבדק ב-27 במרץ 2017. {{cite book}}:  (עזרה)
ליגת העל השווייצרית בכדורסל

| --- | --- |

 תחום:  כדורסל 
 מדינות:  שווייץ 
 קבוצות:  10 
 תקופת הפעילות:  2001–הווה (כ־24 שנים) 
 אתר רשמי
 
הליגה הלאומית השווצרית לגברים (בגרמנית Schweizer Basketball-Nationalliga der Herren) היא ליגת הכדורסל הבכירה בשווייץ. שיאנית הזכיות בליגה היא פריבור אולימפיק עם 21 אליפויות והיא מחזיקה ברצף אליפויות מאז עונת 2015/16 למעט עונת 2019/20 שבוטלה.
מבנה ושיטת הליגה

הליגה כוללת מספר משתנה של קבוצות הנע בן 9 (נכון לעונת 2024/2025) ל-11, כל הקבוצות משחקות עונה סדירה בת שלוש סבבים ובסיומה 8 הקבוצות הראשונות מעפילות לשלב הפלייאוף לסדרות משחקים בשיטת הטוב מ-5 משחקים.
מבנה ושיטת הליגה > קבוצות הליגה

| קבוצה | עיר |
| --- | --- |
פריבור אולימפיק: פריבור
ז'נבה ליונס: ז'נבה
לוזאן באסקט: לוזאן
יוניון נשאטל: נשאטל
ספינלי מסנאיו: מסנאיו
ניון באסקט: ניון
סטאר-ווינגס בזל: בזל
מונטה באסקט: מונטה
לוגאנו טייגרס: לוגאנו
שזאד לטיף

| --- | --- |

שזאד לטיף בכנס "קומיק-קון" בסן דייגו, יולי 2018
 לידה:  8 ביולי 1988 (בן 36) לונדון, אנגליה, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2009 
 מקום לימודים:  בית הספר למשחק בריסטול אולד ויק  Acland Burghley School 
 פרופיל ב-IMDb
 
שזאד לטיף (באנגלית: Shazad Latif; נולד ב-8 ביולי 1988) הוא שחקן אנגלי, שהופיע בסדרת הדרמה "ספוקס" של ה-BBC בתפקיד טאריק מאסוד, מומחה מחשבים ומנתח מערכות מיומן.
קורות חייו

לטיף נולד בלונדון בשם איקבאל אמין, בנם של ג'אווד איקבאל ממוצא פקיסטני, ואם אנגלייה ממוצא סקוטי. הוא גדל בשכונת טאפנל פארק (אנ') שבצפון לונדון.
לאחר לימודי התיכון, הוא החל לללמוד בבית הספר למשחק בריסטול אולד ויק (אנ'), שם על הבמה שיחק בין השאר בהפקה של המחזה "המלך ליר" בתפקיד קורנוול, ובמחזה "בית ספר לשערוריות" מאת ריצ'רד שרידן בתפקיד ג'וזף סרפייס.
קריירה

כשחקן מקצועי הופיע לטיף בתיאטרון בדמות ריקי רומה במחזה "גלנגרי גלן רוס" בפסטיבל הפרינג' באדינבורו, ובמחזה "Mumbai Tales" בתיאטרון בלו אלפנט בלונדון.
התפקיד החשוב הראשון שלו בטלוויזיה היה בסדרת הריגול "ספוקס". הוא שיחק בתפקיד קלם פנדנגו בשלוש העונות של הסדרה הקומית "Toast of London" בכיכובו של מאט ברי.
ב-2016 הצטרף לטיף לצוות שחקני הסדרה "פני דרדפול" לגלם את דמותו של ד"ר ג'קיל.
בין 2017 ל-2019 שיחק לטיף בתפקיד ראשי בשתי עונותיה הראשונות של סדרת הטלוויזיה "מסע בין כוכבים: דיסקברי", דמותו היא של הקלינגון ווק שעליו הולבשה דמותו האנושית של אש טיילר כחלק ממשימת ריגול.
בנובמבר 2024, פורסם כי לטיף מצטרף למרגו רובי ולג'ייקוב אלורדי בעיבוד של אמרלד פנל לרומן הקלאסי משנת 1847 של אמילי ברונטה, "אנקת גבהים". לטיף יגלם את אדגר לינטן, שכן עשיר שמתאהב ומתחתן עם קתרין, אך מתמודד עם היתקליף שחוזר לנקום בקתרין ובמשפחת ארנשו.
חיים אישיים

בסדרה "ספוקס" גילם לטיף דמות של מומחה מחשבים, בעוד שהוא מעיד על עצמו שהוא טכנופוב. נכון ל-2012 חי לטיף בקמדן שבלונדון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | We Are Monster | מפקד בכלא |  |
| 2015 | האיש שידע אינסוף | פ.צ. מהלנוביס (אנ') |  |
| 2015 | מלון מריגולד האקזוטי השני | קושאל |  |
| 2018 | הנוסע | וינס |  |
| 2018 | פרופיל | בילאל |  |
| 2021 | להתאהב בפיגארו (אנ') | צ'ארלי |  |
| 2022 | מה הקשר לאהבה? (אנ') | קאז חאן |  |
| 2022 | Rogue Agent | סוני צ'נדרה |  |
| 2024 | Magpie | בן |  |
| 2026 | אנקת גבהים | אדגר לינטון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009–2011 | ספוקס | טאריק מסעוד | עונות 8–10; 17 פרקים |
| 2010 | The Silence | יוסף | 3 פרקים |
| 2011 | Fresh Meat | ריז | פרק: "#1.2" |
| 2011 | Comedy Lab | בובי | פרק: "Kadadaasses" |
| 2011 | מראה שחורה | מהדי ראבוד | פרק: "The National Anthem" |
| 2012 | הגלימה (אנ') | איברהים עלי | פרק: "#2.5" |
| 2013 | יומן השומן | ד"ר ניק קאסאר | 5 פרקים |
| 2013 | ג'ו (אנ') | נאסר | פרק: "The Opera" |
| 2013 | Love Matters | סטפאל | פרק: "A Nice Arrangement" |
| 2012–2015 | Toast of London | קלם פנדנגו | 17 פרקים |
| 2014 | Salting the Battlefield | ג'ז ניקולס | סרט טלוויזיה של BBC Two |
| 2015 | Ordinary Lies | ריק או'קונור | 4 פרקים |
| 2016 | פני דרדפול | ד"ר הנרי ג'קיל / מיסטר הייד | 8 פרקים |
| 2017 | Still Star-Crossed | טיבאלט | פרק: "In Fair Verona, Where We Lay Our Scene" |
| 2017–2019 | מסע בין כוכבים: דיסקברי | לוטננט אש טיילר / ווק | 25 פרקים |
| 2019 | Departure | עלי באסרה | 6 פרקים |
| 2019 | הקריסטל האפל: עידן המרד | קיילאן | דיבוב; 5 פרקים |
| 2021 | המרדף אחרי האהבה (אנ') | אלפרד וינצ'ם | 3 פרקים |
| 2022 | Toast of Tinseltown | קלם פנדנגו | 5 פרקים |
| 2024 | נאוטילוס | קפטן נמו | תפקיד ראשי; 10 פרקים |
| TBA | Atomic | מוחמד | סדרה עתידית של Sky Atlantic (אנ') |
הערות שוליים

↑  https://web.archive.org/web/20120426050726/http://www.richardarmitageonline.com/articles/EDP-31oct2009-lg.jpg
↑  "BBC One - Spooks - Tariq Masood". BBC.
↑  Borys Kit, Shazad Latif Joins Margot Robbie, Jacob Elordi in Emerald Fennell’s ‘Wuthering Heights’, The Hollywood Reporter, ‏2024-11-20 (באנגלית אמריקאית)
↑  dailyrecord Administrator (4 בנובמבר 2009). "Spooks: Behind the scenes on the new series". Daily Record. {{cite web}}:  (עזרה)
↑  "Spooks star launches new food-growing space in Camden". אורכב מ-המקור ב-26 באפריל 2012. {{cite web}}:  (עזרה)
| מסע בין כוכבים: דיסקברי |
| --- | --- | --- |
| יוצרי הסדרה | בריאן פולר • אלכס קורצמן • על-פי "מסע בין כוכבים: הסדרה המקורית" מאת ג'ין רודנברי |  |
| שחקנים ראשיים | סוניקווה מרטין-גרין • דאג ג'ונס • שזאד לטיף • אנתוני ראפ • מרי וויסמן • ג'ייסון אייזקס • וילסון קרוז • אנסון מאונט • דייוויד אג'אלה |  |
| דמויות ראשיות | מייקל ברנהאם • סארו • פול סטמטס • סילביה טילי • יו קולבר • גבריאל לורקה • אש טיילר • כריסטופר פייק • קליבלנד בוקר |  |
| דמויות משנה | פיליפה ג'ורג'יו • ג'ט רינו • ספוק • ד' נהאן • ווק • ל'רל • סארק • קתרינה קורנוול • הארי מאד |  |
| גזעי חייזרים | וולקנים • קלינגונים • קלפים • רומולאנים • בא'אול • אוריונים • אנדוריאנים |  |
| מושגים | יקום המראה |  |
| פרקים בולטים | Magic to Make the Sanest Man Go Mad |  |
| סדרות בת | מסעות קצרים • עולמות חדשים ומשונים • מדור 31 |  |
| ראו גם | זיכיון מסע בין כוכבים |  |
| --- | --- |
בקרת זהויות :  GND: 1232028177  ISNI: 0000 0004 9981 9920  LCCN: no2018159731  MusicBrainz: 7353b5f9-52a4-4830-af7f-0b3a3a0f8b17  VIAF: 25154381060130292704   WorldCat (עם VIAF): 25154381060130292704
טירת רוזנאו (קובורג)

| --- | --- |

 מידע כללי
 סוג:  שאטו, אתר ארכאולוגי 
 מיקום:  קובורג 
 מדינה:  גרמניה 
 בעלים:  מנהלת בוואריה לארמונות, גנים ונחלים ברכוש המדינה 
 הקמה ובנייה
 אדריכל:  קארל פרידריך שינקל 
 סגנון אדריכלי:  התחייה הגותית 
 
 קואורדינטות:  50°17′53″N 11°01′21″E﻿ / ﻿50.2981°N 11.0225°E﻿ / 50.2981; 11.0225
 אתר רשמי
 he
 
טירת רוזנאו (בגרמנית: Schloss Rosenau), היא טירה לשעבר שהוסבה לאחוזת דוכסות כפרית. המבנה ממוקם ליד העיירה רדנטל, אשר הייתה בעבר חלק מדוכסות סקסוניה-קובורג-גותה וכיום שוכנת בבוואריה, גרמניה.
טירת רוזנאו היה מקום הולדתו ובית ילדותו של אלברט, נסיך סקסה-קובורג-גותה, אשר בשנת 1840 נישא למלכה ויקטוריה והפך לבן-זוגה ולנסיך-עוצר של הממלכה המאוחדת של בריטניה ואירלנד.
אין לבלבל בין טירה זו לבין מבנה אחר בעל שם זהה באזור ואלדפירטל (Waldviertel) שבאוסטריה.
היסטוריה > היסטוריה מוקדמת

מבנה הטירה הנוכחי מבוסס על מבנה מימי הביניים, אשר הוקם לפני שנת 1439, אז הוא נזכר לראשונה כנחלתם של בני משפחת Rosenawe. במשך כ-300 שנים הייתה האחוזה בבעלות משפחה שנשאה את השם רוזנאו, אך סילבסטר פון רוזנאו, אשר היה מקורב לרפורמטורים מרטין לותר ופיליפ מלנכתון, הוריש את נכסיו לבנו כשהם עמוסים בחובות.,
בשנת 1704 עברה האחוזה מידי המשפחה לאחר שנמכרה לאציל האוסטרי, הברון פרדיננד יוהאן אדם פון פרנאו, אשר היה חבר במועצה המלכותית של אלברכט החמישי, דוכס סקסה-קובורג. פרנאו היה חלוץ בחקר התנהגות הציפורים, והוא ערך ניסויים ארוכי-טווח באחוזה: בין השנים 1704–1720 הוא שחרר באזור מספר גדול של פרושי מצוי שאומנו לשיר כשיחניות.
היסטוריה > בית סקסה-גותה

לאחר מותו של פרנאו בשנת 1731, נרכשה האחוזה על ידי פרידריך השני, דוכס סקסוניה-גותה-אלטנבורג. עם השנים, בשל חובות שצברו יורשיו, יצאה רוזנאו מידי המשפחה, אך בשנת 1805 רכשה אותה מחדש פרנץ, דוכס סקסוניה-קובורג-זאלפלד, אשר הפך אותה למעון קיץ עבור בנו ויורשו, ארנסט. ארנסט הפך מאוחר יותר לדוכס סקסה-קובורג-גותה. בין השנים 1808–1817 עבר המבנה שיפוץ מקיף בסגנון התחייה הגותית, תחת פיקוחו של האדריכל הפרוסי קארל פרידריך שינקל. אולם השיש (Marmorsaal) של הטירה, הכולל שלוש ספינות, תופס כמחצית מקומת הקרקע והוא נקרא כך בשל עיטוריו משיש אפור. במקביל לשיפוץ הטירה, עוצב מחדש גם הפארק המקיף אותה בסגנון גן אנגלי.
בפארק מצויים חממה, שעון שמש המכונה "עמוד הטורניר" ("Turniersäule"), חורבות של מסתרי נזירים ("hermitage"), ואגמים המכונים "אגם הברבורים" ו"בריכת הנסיך".
ב-26 באוגוסט 1819 נולד בטירה הנסיך אלברט מסקסה-קובורג-גותה, בנם של ארנסט ואשתו הראשונה, לואיזה. ב-19 בספטמבר 1819 הוטבל אלברט באולם השיש בטקס לותרני, תוך שימוש במי הנהר איצ ((אנ')), וסנדקיו כללו את פרנץ השני, קיסר האימפריה הרומית הקדושה, דוכס טשן, דוכס גוטה, וסבתו, אוגוסטה, נסיכת רויס-אברסדורף. אלברט בילה את שנות ילדותו ברוזנאו. בשנת 1840, הוא נישא למלכה ויקטוריה.
ויקטוריה ביקרה בטירה במהלך ביקורה הראשון בקובורג, ולנה בחדר בו נולד אלברט. מאוחר יותר היא כתבה ביומנה כי "לו לא הייתי מלכת אנגליה, הייתי רוצה לחיות ברוזנאו".
הצארביץ' מרוסיה ואשתו לעתיד אלכסנדרה, נסיכת הסן ביקרו בטירה באפריל 1894, ביום שלאחר אירוסיהם.
אלפרד, דוכס אדינבורו וסקסוניה-קובורג-גותה, בנם השני של ויקטוריה ואלברט, שהיה בעבר ידוע בתור אלפרד, דוכס אדינבורו, החזיק בבעלות על רוזנאו ונפטר בה ב-30 ביולי 1900. אלמנתו, מריה אלכסנדרובנה, הנסיכה הגדולה של רוסיה, המשיכה להתגורר בטירה עד מותה בשנת 1920.
ב-15 ביולי 1909, בתו של הדוכס אלפרד, הנסיכה ביאטריס (1884–1966) נישאה לאלפונסו, דוכס גליירה, בטקס אזרחי בבית, ואחריו טקס דתי רומי-קתולי בסנט אוגוסטין, קובורג, וטקס לותרני בטירת קלנברג.
היסטוריה > לאחר מלחמת העולם הראשונה

בשנת 1918, בעקבות סיום מלחמת העולם הראשונה, התפטר מתפקידו קרל אדוארד, הדוכס האחרון לבית סקסה-קובורג-גותה. בשנת 1919 חתם הדוכס על הסכם עם המדינה החופשית קובורג, במסגרתו קיבל פיצוי כספי עבור נכסיו, כולל טירת רוזנאו. בשנים שלאחר מכן הושכרה האחוזה לבנותיו של הדוכס אלפרד, ובהן מריה, מלכת רומניה וויקטוריה פיודורובנה, שהייתה קיסרית רוסיה למראית עין. ויקטוריה התגוררה בטירה עם בנה, ולדימיר קירילוביץ', ראש בית רומנוב וטוען לכתר הרוסי.
מלחמת העולם השנייה

בשנת 1941, במהלך מלחמת העולם השנייה, שימשה האחוזה למגורי חברי שירות העבודה של הרייך. בשנת 1945 הפכה למרכז שיקום פליטים, ומ-1948 ועד שנות ה-70 שימשה כבית אבות.
בשנת 1972 רכשה מדינת בוואריה את המבנה ההרוס, והחלה במלאכת שיקומו.
שיקום הטירה, שנערך בשנים 1985–1990, ביקש להחזירה למצבה בתקופה שבה שהו בה ויקטוריה ואלברט. בתהליך השיפוץ נעשה שימוש בציורי צבעי-מים של רוזנאו שנמצאו בטירת וינדזור.
כיום

כיום מנוהלת הטירה בידי המינהל הבווארי לארמונות, גנים ואגמים מדינתיים (גר'). מאז 1990 פתוחים המבנה והפארק שלו לקהל הרחב.
כיום > מוזיאונים

כל חדרי שתי הקומות התחתונות פתוחים למבקרים. הספרייה הקטנה, בעלת 11 צלעות, מעוטרת בציורים המבוססים על "מסעותיו של תיאודולף האיסלנדי" מאת פרידריך דה לה מוטה פוקה. בתקופת מריה אלכסנדרובנה שימשה הספרייה כקפלה רוסית-אורתודוקסית.
חדרי הקומה העליונה מעוטרים בצבעים עזים וכוללים ריהוט בסגנון בידרמאייר. בין שרידי החפצים המשפחתיים נכללת עריסה המיוחסת לנסיך אלברט.
בניין החממה שימש בעבר את מוזיאון הזכוכית המודרנית האירופית ("Europäisches Museum für modernes Glas"), אשר מאז 2008 נמצא במבנה חדש בסמוך.
יורשי משפחת הדוכסות, ובראשם אנדראס, נסיך סקסוניה-קובורג-גותה, מתגוררים כיום בטירת קלנברג (Schloss Callenberg), השוכנת בקרבת מקום.